Publication: Magyar Közlöny
Issue: MK-2009-142 (Year: 2009, Number: 142)
Era: 2004-2010
Section: 9. melléklet a 218/2009. (X. 6.) Korm. rendelethez
Paragraph Index: 294

2. A terv ismertetése és céljainak összevetése más megegyezõ szintû tervek, koncepciók, programok céljaival 2.1. A területrendezési terv fõbb céljai, tartalmának összefoglaló ismertetése. 2.2. A terv összevetése más, megegyezõ szintû releváns tervekkel, koncepciókkal. 2.3. A terv részcéljainak környezeti, társadalmi és gazdasági szempontú konzisztencia vizsgálata, az esetleges ellentmondások feltárása. 2.4. A jelenlegi környezeti, társadalmi és gazdasági állapotnak a tervvel összefüggésben lévõ elemeinek ismertetése. 2.5. A tervben javasolt térségi területfelhasználási kategóriák kijelölésével és övezetek lehatárolásával kapcsolatos azon környezeti, társadalmi és gazdasági jellemzõk azonosítása, amelyekre a terv valószínûleg jelentõs befolyással lesz. 2.6. A terv által feltárt környezeti konfliktusok értékelése, és a környezeti, társadalmi és gazdasági állapot várható alakulása abban az esetben, ha a javaslatok nem valósulnának meg. 2.7. A terv céljainak megvalósulása esetén a környezeti, társadalmi és gazdasági szempontból közvetett vagy közvetlen negatív hatást kiváltó tényezõk feltárása különös tekintettel azon tervi elemekre, amelyek a természeti erõforrások igénybevételét, a környezetterhelés módosulását, vagy az emberi egészség közvetlen károsodását idézik elõ.

Source: https://magyarkozlony.hu/hivatalos-lapok/8d61636e380a1beb8acaedeb7654a126b92b086c/dokumentumok/251d1fdc34f3b47e883d356f9565a51db7d8fef0/letoltes